Projekts

**Ministru kabineta noteikumu projekta “Kārtība, kādā piemērojama patentmaksa un tās apmēri fiziskās personas saimnieciskajai darbībai noteiktā profesijā” sākotnējās ietekmes novērtējuma ziņojums (anotācija)**

|  |  |  |
| --- | --- | --- |
| **I. Tiesību akta projekta izstrādes nepieciešamība** | | |
| 1. | Pamatojums | Likuma “Par iedzīvotāju ienākuma nodokli” 11.10 panta septītā daļa. Valsts nodokļu politikas pamatnostādņu 2018.-2021. gadam (apstiprinātas ar Ministru kabineta 2017. gada 24. maija rīkojumu Nr. 245 “Par Valsts nodokļu politikas pamatnostādnēm 2018.-2021. gadam”) 2.3.6. uzdevums. |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Atbilstoši Valsts nodokļu politikas pamatnostādņu 2018.-2021. gadam 2.3.6. uzdevumam nepieciešams uzlabot patentmaksas režīmu:  1) nosakot vienotu patentmaksas apmēru 50 euro un 100 euro (pašreiz patentmaksas ir noteiktas no 43 līdz 100 euro atkarībā no sadalījuma pa reģioniem un profesijām),  2) atsakoties no pārāk detalizēta saimnieciskās darbības veidu sadalījuma,  3) vienkāršojot patentmaksu samaksu,  4) piemērot samazinātās patentmaksas režīmu arī personām ar I. un II. grupas invaliditāti.  2017.gada 28.jūlijā Saeimā pieņemti Grozījumi likumā “Par iedzīvotāju ienākuma nodokli”, kas precizē patentmaksas apmēru (grozījumi likuma 15.pantā), kā arī personu loku, kam piemēro samazināto patentmaksu (grozījumi likuma 11.10 pantā).  Pašlaik patentmaksām ir atšķirīgas maksas atkarībā no konkrētās profesijas, atšķiroties par līdzīgām profesijām. Arī saimniecisko darbības veidu sadalījums ir pārāk detalizēts un nav konsekvents.  Noteikumu projekts paredz:  1) noteikt vienotu maksas apmēru (Rīgā 100 EUR/mēn, ārpus Rīgas 50 EUR*/*mēn);  2) noteikt jaunu konsolidētu sarakstu ar amatiem un profesijām, par kuriem var maksāt patentmaksu vai samazinātu patentmaksu;  3) vienkāršot administrēšanas un samaksas kārtību, tajā skaitā, nosakot īsāku patentmaksas un samazinātās patentmaksas pieteikšanās un izskatīšanas termiņu (5 darba dienas).  Turpmāk VID piecu darbdienu laikā pēc iesnieguma saņemšanas izvērtēs iesniegumu un reģistrēs patentmaksas maksātāju. Ja tiks pieņemts lēmumu par atteikumu reģistrēt fizisko personu kā patentmaksas maksātāju vai samazinātās patentmaksas maksātāju, tad VID vienas darbadienas laikā informēs patentmaksas un samazinātās patentmaksas maksātājus, nosūtot lēmumu uz personas iesniegumā norādīto e-pasta vai pasta adresi, vai Valsts ieņēmumu dienesta elektroniskās deklarēšanas sistēmā. Patentmaksas maksātājs vai samazinātās patentmaksas maksātājs ir tiesīgs veikt saimniecisko darbību, par kuru maksā patentmaksu vai samazināto patentmaksu, ievērojot normatīvo aktu prasības ar attiecīgā ieraksta izdarīšanas datumu nodokļu maksātāju reģistrā. |
| 3. | Projekta izstrādē iesaistītās institūcijas | Ekonomikas ministrija. |
| 4. | Cita informācija | Atbilstoši likuma “Par iedzīvotāju ienākuma nodokli” 11.10 panta desmitajai daļai samazinātā patentmaksa ir 17 *euro* gadā vai deviņi *euro* pusgadā, līdz ar to, lai nedublētu likumā ietverto regulējumu, tas projektā netiek norādīts. |

|  |  |  |
| --- | --- | --- |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** | | |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | MK noteikumu projekts ietekmē fiziskās personas saimnieciskās darbības veicējus, kuru ieņēmumi nepārsniedz 15 000 *euro* gadā, kuri nenodarbina citas personas, kuri veic saimniecisko darbību šādās jomās:  1) ādas un tekstilizstrādājumu amatniecība;  2) apģērbu un apavu izgatavošana un labošana, pulksteņu un slēdzeņu labošana, kā arī citi sadzīves pakalpojumi;  3) amatniecības izstrādājumu izgatavošana;  4) floristika;  5) fotografēšanas, videoieraksta un audioieraksta pakalpojumi;  6) skaistumkopšanas pakalpojumi;  7) privātie mājsaimniecības pakalpojumi;  8) mājas aprūpes pakalpojumi.  Samazināto patentmaksu nepiemēros fotografēšanas, videoieraksta un audioieraksta pakalpojumiem; un skaistumkopšanas pakalpojumiem. Darba tirgus analīze liecina, ka šajās profesijās ir liels skaits strādājošo, turklāt vidējā izpeļņa ir lielāka nekā citās patentmaksu profesijās. Līdz ar to nav pamata piemērot šīm grupām samazināto patentmaksu. |
| 2. | Tiesiskā regulējuma ietekme uz tautsaimniecību un administratīvo slogu | MK noteikumu projekts samazina administratīvo slogu, jo paredzēta vienkāršota iedzīvotāju ienākuma nodokļa samaksa patentmaksas vai samazinātās patentmaksas veidā.  Turklāt, VID EDS lietotāji iesniegumu iesniedz un lēmumu saņem, izmantojot EDS, kas ir būtisks administratīvā sloga samazinājums arī VID. Šobrīd EDS tiek izmantots gan saimnieciskās darbības veicēju reģistrēšanai, gan citu nodokļu maksātāju saistību izpildei, piemēram, deklarāciju iesniegšanai. Līdz ar to, arī patentmaksas maksātājiem tiek piedāvāts aktīvāk izmantot EDS. |
| 3. | Administratīvo izmaksu monetārs novērtējums | Projekts šo jomu neskar. |
| 4. | Cita informācija | Nav. |

|  |  |  |  |  |  |
| --- | --- | --- | --- | --- | --- |
| **III. Tiesību akta projekta ietekme uz valsts budžetu un pašvaldību budžetiem** | | | | | |
| **Rādītāji** | **2017.gads** | | Turpmākie trīs gadi (*euro*) | | |
| **2018.g.** | **2019.g.** | **2020.g.** |
| saskaņā ar valsts budžetu kārtējam gadam | izmaiņas kārtējā gadā, salīdzinot ar valsts budžetu kārtējam gadam | izmaiņas, salīdzinot ar kārtējo 2017.gadu | izmaiņas, salīdzinot ar kārtējo 2017.gadu | izmaiņas, salīdzinot ar kārtējo 2017.gadu |
| 1 | 2 | 3 | 4 | 5 | 6 |
| 1. Budžeta ieņēmumi: | 0 | 0 | 1 000 000 | 1 000 000 | 1 000 000 |
| 1.1. valsts pamatbudžets, tai skaitā ieņēmumi no maksas pakalpojumiem un citi pašu ieņēmumi |  |  |  |  |  |
| 1.2. valsts speciālais budžets |  |  | 700 000 | 700 000 | 700 000 |
| 1.3. pašvaldību budžets |  |  | 300 000 | 300 000 | 300 000 |
| 2. Budžeta izdevumi: | 0 | 0 | 0 | 0 | 0 |
| 2.1. valsts pamatbudžets |  |  |  |  |  |
| 2.2. valsts speciālais budžets |  |  |  |  |  |
| 2.3. pašvaldību budžets |  |  |  |  |  |
| 3. Finansiālā ietekme: | 0 | 0 | 1 000 000 | 1 000 000 | 1 000 000 |
| 3.1. valsts pamatbudžets |  |  |  |  |  |
| 3.2. speciālais budžets |  |  | 700 000 | 700 000 | 700 000 |
| 3.3. pašvaldību budžets |  |  | 300 000 | 300 000 | 300 000 |
| 4. Finanšu līdzekļi papildu izdevumu finansēšanai (kompensējošu izdevumu samazinājumu norāda ar "+" zīmi) | X |  |  |  |  |
|  |  |  |  |
|  |  |  |  |
| 5. Precizēta finansiālā ietekme: | X |  |  |  |  |
| 5.1. valsts pamatbudžets |  |  |  |  |
| 5.2. speciālais budžets |  |  |  |  |
| 5.3. pašvaldību budžets |  |  |  |  |
| 6. Detalizēts ieņēmumu un izdevumu aprēķins (ja nepieciešams, detalizētu ieņēmumu un izdevumu aprēķinu var pievienot anotācijas pielikumā): | Ietekme ir iekļauta nodokļu ieņēmumu prognozēs (atbilstoši Valsts nodokļu politikas pamatnostādņu 2018.-2021. gadam 2.3.6. uzdevumam). | | | | |
| 6.1. detalizēts ieņēmumu aprēķins |
| 6.2. detalizēts izdevumu aprēķins |
| 7. Cita informācija | Lai nodrošinātu ar grozījumiem saistīto izmaiņu ieviešanu VID informācijas sistēmās (turpmāk – VID IS), nepieciešams finansējums 23 016 EUR apmērā, tajā skaitā izmaiņu ieviešanai:  • Nodokļu informācijas sistēmā (NIS) – 9 574 EUR;  • Elektroniskās deklarēšanas sistēmā (EDS) – 13 442 EUR.  Valsts ieņēmumu dienestam 2017.gadā Finanšu ministrijas budžeta programmā 33.00.00 “Valsts ieņēmumu un muitas politikas nodrošināšana” ir piešķirts finansējums izmaiņu veikšanai VID IS 185 750 EUR apmērā, lai nodrošinātu grozījumu likumā “Par nodokļiem un nodevām” par būvuzņēmēju solidārās atbildības nodrošināšanu par apakšuzņēmēju darba ņēmēja veikto darbu publiska būvdarbu līguma izpildē ieviešanu. Ņemot vērā, ka piešķirtais finansējums nav nepieciešams pilnā apmērā, finansējuma atlikumu ir iespējams novirzīt normatīvā akta izmaiņu veikšanai VID IS 23 016 EUR apmērā. | | | | |

|  |  |  |
| --- | --- | --- |
| **IV. Tiesību akta projekta ietekme uz spēkā esošo tiesību normu sistēmu** | | |
| 1. | Saistītie tiesību aktu projekti |  |
| 2. | Atbildīgā institūcija | Finanšu ministrija |
| 3. | Cita informācija | Lai nodokļu maksātājiem būtu skaidrāks regulējums par nodokļu reģistrāciju un iesniegumu iesniegšanu, izmantojot Valsts ieņēmumu dienesta elektroniskās deklarēšanas sistēmu, nepieciešams sagatavot grozījumus likumā “Par nodokļiem un nodevām”, paredzot vispārīgu regulējumu par to, ka nodokļu maksātājs iesniegumus Valsts ieņēmumu dienestam iesniedz, izmantojot Valsts ieņēmumu dienesta elektroniskās deklarēšanas sistēmu, kā arī par to, ka lēmums par personas reģistrēšanu rakstveida formā netiks pieņemts, bet informācija par reģistrācijas faktu tiks iekļauta publiski pieejamā datu bāzē (reģistrā). |

|  |
| --- |
| **V. Tiesību akta projekta atbilstība Latvijas Republikas starptautiskajām saistībām** |
| Projekts šo jomu neskar |

|  |  |  |
| --- | --- | --- |
| **VI. Sabiedrības līdzdalība un komunikācijas aktivitātes** | | |
| 1. | Plānotās sabiedrības līdzdalības un komunikācijas aktivitātes saistībā ar projektu | Atbilstoši normatīvo aktu prasībām Ekonomikas ministrija tās interneta tīmekļa vietnē publicē informāciju par MK noteikumu projektu un par tā virzību. |
| 2. | Sabiedrības līdzdalība projekta izstrādē | Informācija par MK noteikumu projektu tika publicēta Ekonomikas ministrijas tīmekļa vietnē 2017.gada 18.augustā. |
| 3. | Sabiedrības līdzdalības rezultāti | Līdz 2017.gada 14.decembrim netika saņemti iebildumi vai priekšlikumi par MK noteikumu projektu. |
| 4. | Cita informācija | Nav. |

|  |  |  |
| --- | --- | --- |
| **VII. Tiesību akta projekta izpildes nodrošināšana un tās ietekme uz institūcijām** | | |
| 1. | Projekta izpildē iesaistītās institūcijas | Valsts ieņēmumu dienests. |
| 2. | Projekta izpildes ietekme uz pārvaldes funkcijām un institucionālo struktūru.  Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Nav plānota jaunu institūciju izveide, esošu institūciju likvidācija vai reorganizācija. |
| 3. | Cita informācija | Nav. |

Ministru prezidenta biedrs,

ekonomikas ministrs A. Ašeradens

Vīza:

Valsts sekretārs J. Stinka

Jurušs, 67013044

[Maris.Juruss@em.gov.lv](mailto:Maris.Juruss@em.gov.lv)